สวัสดีครับ คุณ แฟนผมกินยาคุมแบบแผง28เม็ดครั้งแรกถ้าผมมีSEXกับแฟน ในขณะที่ รอบแรก ผมใส่ถุงยาง เสร็จแล้ว อาบน้ำล้างร่างกายแล้วมีต่อ รอบ 2-3-4 แล้ว ใส่ถุงยางเช่นเดิม ทำเหมือนเดิมทุกอย่าง(อาบน้ำ)จะมีโอกาสท้องไหมครับ ขอบครับ
สวัสดีค่ะ helpme0011ยาคุมกำเนิดแบบแผงรายเดือนนั้นจัดเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผงกรณีเป็นแบบ 28 เม็ดจะเป็นยาฮอร์โมนแค่ 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปถ้าเริ่มกินยาอย่างถูกต้อง หรือกินยามาครบ 7 วันแล้วก็น่าจะมีเพศสัมพันธ์ไม่ป้องกันได้ แต่ถ้าต้องการจะป้องกันอีกชั้นด้วยถุงยางอนามัยก็สามารถทำได้ ถ้ากินทั้งยาคุมจนหมดแผง และใส่ถุงยางไว้ทุกครั้ง โอกาสตั้งครรภ์ก็ยิ่งมีน้อยมากๆน้อยกว่า 1% ค่ะ